Csongrád Város Polgármesterétől

# http://www.csongrad.hu/hdoc/varosismerteto/cimer.GIF

#

# Száma:FJL-220-2/2022 „M”

Témafelelős: Keller Ilona

**E l ő t e r j e s z t é s**

### Csongrád Város Önkormányzat Képviselő-testületének

**2022. március 31-i ülésére**

Tárgy: a Csongrádi Közmű Kft. részére biztosított tagi kölcsön lejárati szerkezetének módosítása és a Kft. könyvvizsgálói megbízatásának meghosszabbítása

**Tisztelt Képviselő-testület!**

Csongrád Város Önkormányzata 2017-2020. években a Csongrádi Közmű Kft. likviditási problémáinak kezelésére összesen 36 millió forint tagi kölcsönt biztosított visszafizetési kötelezettség mellett. Ebből 2018. évben 11.400.000,- forint visszafizetésre került.

A Kft. likvid helyzete alapján továbbra sem biztosított a tagi kölcsön rövid határidővel történő visszafizetése.

A jelenleg fennálló 24.600.000,- Ft tagi kölcsönt a Kft. könyveiben rövid lejáratú kötelezettségként tartja nyílván, amely a Kft. pénzügyi mutatóit, adósminősítését jelentősen rontja, ami befolyásolhatja a banki ügyletek, költségek szintjét is.

A Kft. jelenlegi pénzügyi helyzetének ismeretében a nyújtott tagi kölcsön lejárati szerkezetének módosítását javasolom, úgy hogy a Képviselő-testület a tagi kölcsön összegét 2021. év mérlegforduló napjával hosszú lejáratú kötelezettséggé minősíti át. A tagi kölcsön visszafizetésének határidejét 2024. december 31-ben javasolom meghatározni.

A Kft. könyvvizsgálói feladatát ellátó Szamosközi Anikó megbízatása 2021. október 1-én lejárt. Szamosközi Anikónak, mint könyvvizsgálónak munkakapcsolata, együttműködése mind a Kft-vel, mind az önkormányzattal korrekt, munkájával szemben szakmai kifogás nem merült fel. Tekintettel arra, hogy az elmúlt években a Kft-ben változott az ügyvezető személye és a gazdasági feladat ellátás szerkezete is (külső könyvelő látja el gazdasági feladatokat) a folyamatos gazdálkodási kontroll fenntartása érdekében javasolom Szamosközi Anikó megbízatásának 2025. május 31-ig történő meghosszabbítását. A könyvvizsgáló díjazás 10 éve változatlanul 72.000,- Ft+Áfa volt, amelyet 2022. január 1-tól 85.000,- Ft+Áfa összegben javasolok meghatározni. Az emelés mértéke a minimálbér 18%-os növekedésének felel meg.

A könyvvizsgáló megbízatásának meghosszabbítása az Alapítói okirat módosítását igényli.

Kérem a Tisztelt Képviselő-testületet az előterjesztés megtárgyalására és a határozati javaslat jóváhagyására.

**H a t á r o z a t i j a v a s l a t**

Csongrád Város Önkormányzatának Képviselő-testülete megtárgyalta a „a Csongrádi Közmű Kft. részére biztosított tagi kölcsön lejárati szerkezetének módosítása és a Kft. könyvvizsgálói megbízatásának meghosszabbítása*”* tárgyú előterjesztést és a következő döntést hozza:

1. A Képviselő-testület a Csongrádi Közmű Szolgáltató Kft. részére 2017-2020. évben nyújtott tagi kölcsön jelenleg fennálló 26.400.000,- Ft összegét 2021. év mérlegforduló napjával hosszú lejáratú kötelezettségnek minősíti át, amelynek véglejáratát 2024. december 31-ben határozza meg.

A képviselő-testület felhatalmazza a polgármester a tagi kölcsön szerződés(ek) visszafizetési határidejének fentiek szerinti módosítására.

1. Csongrád Város Önkormányzatának Képviselő-testülete a Csongrádi Közmű Szolgáltató Kft. könyvvizsgálói tevékenységének ellátására 2025. május 31-ig Szamosközi Anikó egyéni vállalkozót jelöli ki.

Díjazását 2022. január 1-től 85.000,- Ft + ÁFA összegben határozza meg.

A Képviselő-testület felhatalmazza a polgármestert az alapító okirat könyvvizsgáló megbízatásának idejére vonatkozó módosítására és az egységes szerkezetű alapító okirat aláírására.

 Határidő: azonnal

 Felelős: Bedő Tamás polgármester és Lantos Sándor ügyvezető

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. érintettek

Csongrád, 2022. március 25.

 Bedő Tamás

 Polgármester